Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 622/14/8806	Košice, 3.9.2014
EEČ : 2-65-216-2014

U Z N E S E N I E

Trestná vec:	obvinený XXXXX 
Trestný čin:	výtržníctvo podľa § 202 odsek 1 Trestného zákona číslo 140/1961 Zbierky zákonov v znení zákona číslo 757/2004 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
spolu s ml. XXXXX, XXXXX, XXXXX dňa 26. 07. 2004 okolo 17.30 hod. pred predajňou XXXXX v obci XXXXX, okres Košice - okolie, fyzicky napadli XXXXX a XXXXX, pričom obidvaja utrpeli zranenia s dobou liečenia do 7 dní,   

lebo je trestné stíhanie neprípustné podľa § 9 odsek 1 písmeno d

Odôvodnenie:
Uznesením vyšetrovateľa OR PZ OKP Košice - okolie sp. zn. ORP-1975/1-VYS-KS-2004 zo dňa 07. 01. 2005 bolo vznesené obvinenie XXXXX a spol.  pre pre trestný čin výtržníctva podľa § 202 ods. 1 Trestného zákona platného a účinného v čase spáchania skutku, na tom skutkovom základe,  ako je to uvedené vo výrokovej časti tohto uznesenia. 

	V priebehu konania boli vypočutí obvinení, ako aj poškodení, bol vypracovaný znalecký posudok, zabezpečené odpisy registra trestov a správy o povesti. Zároveň bolo zistené, že obv. XXXXX dňa 20. 03. 2014 zomrel. Táto skutočnosť vyplýva z úmrtného listu, ktorý bol vydaný na Matričnom úrade Košice - Juh č. Ú-obj. 121/2014, z ktorého vyplýva, že XXXXX, nar. 18. 12. 1957 vo Vtáčkovciach, zomrel dňa 20. 03. 2014.	

Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Tr. poriadku. Podľa § 9 ods. 1 písm. d) Tr. poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené, proti tomu, kto zomrel. 

	Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor